**TĖVELIAI SEKA PASAKAS GIRKALNIO DARŽELYJE**

Pasakos sekamos nuo neatmenamų laikų. Per pasakas vaikai susipažįsta su pasauliu, gėrio ir blogio apraiškomis, žmonių gyvenimais, bendravimo įpročiais. Pasakos pakviečia bendrauti ir suartina dalyvaujančius žmones – vaikus ir jų tėvelius.

Jau antrus metus iš eilės Raseinių r. Girkalnio darželio priešmokyklinio ugdymo grupėje tėveliai popietės metu skaito pasakas savo vaikučiams. Vaikai noriai klausosi skaitomų pasakų ir nekantraudami laukia kitos dienos, kada galės išgirsti tėvelių skaitomų pasakų. Pasakas sekė ne tik tėveliai, bet ir močiutės, kurios visada yra laukiamos darželio ugdomosiose veiklose.

Tėvų pasakų sekimas vaikams darželyje – tai vienas iš bendravimo būdų. Nepamirškime paskaityti pasakų savo vaikams, taip apgaubdami savo šiluma ir dėmesiu. Juk vaikai greitai auga!

Priešmokyklinio ugdymo pedagogė Rūta Rukšėnaitė - Kleivienė